2001/811/EY: Komission päätös, tehty 21 päivänä marraskuuta 2001, yhteisön taloudellisesta tuesta kasveille tai kasvituotteille haitallisten organismien torjumisesta Itävallalle, Portugalille ja Suomelle aiheutuneisiin menoihin (tiedoksiannettu numerolla K(2001) 3684)



Virallinen lehti nro L 306 , 23/11/2001 s. 0025 - 0027



Komission päätös, tehty 21 päivänä marraskuuta 2001, yhteisön taloudellisesta tuesta kasveille tai kasvituotteille haitallisten organismien torjumisesta Itävallalle, Portugalille ja Suomelle aiheutuneisiin menoihin (tiedoksiannettu numerolla K(2001) 3684) (Ainoastaan portugalin-, ruotsin-, saksan- ja suomenkieliset tekstit ovat todistusvoimaiset) (2001/811/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY(1), jäljempänä 'direktiivi', sellaisena kuin se on muutettuna komission direktiivillä 2001/33/EY(2), ja erityisesti sen 23 artiklan, sekä katsoo seuraavaa: (1) Yhteisö voi direktiivin nojalla myöntää jäsenvaltioille taloudellista tukea sellaisiin tarpeellisiin toimenpiteisiin suoraan liittyvien menojen kattamiseksi, joita on toteutettu tai joita aiotaan toteuttaa kolmansista maista tai yhteisön muilta alueilta peräisin olevien haitallisten organismien kulkeutumisen estämiseksi hävittämällä organismit, tai jos se ei ole mahdollista, estämällä niiden leviäminen. (2) Itävalta, Portugali ja Suomi ovat hakeneet tällaista yhteisön taloudellista tukea direktiivissä säädetyssä määräajassa. (3) Itävalta, Portugali ja Suomi ovat kukin luoneet toimenpideohjelman niiden alueille kulkeutuneiden kasveille haitallisten organismien hävittämiseksi. Ohjelmissa määritellään tavoitteet, toteutettavat toimenpiteet sekä niiden kesto ja kustannukset, jotta yhteisö voi osallistua niiden rahoitukseen. (4) Poiketen tavanomaisesta käytännöstä, jonka mukaan toimitettavat hävittämisohjelmat liittyvät yhden tai useamman vuoden aikana toteutettuihin toimiin, Portugali on teknisistä syistä toimittanutBursaphelenchus xylophilus -taudinaiheuttajaa koskevan hävittämisohjelman, joka koskee ohjelman ensimmäisten 18 kuukauden aikana toteutettuja toimia. (5) Yhteisön taloudellinen tuki voi kattaa enintään 50 prosenttia tukikelpoisista menoista. Yhteisön taloudellinen tuki vahvistetaan tätä päätöstä varten yleisesti 50 prosentiksi ohjelmia, joihin on sovellettava vähennyskerrointa, lukuun ottamatta, ja todetaan, että vastaanotettuja ohjelmia on kohdeltu tasavertaisesti. (6) Joidenkin ohjelmien osalta ajanjaksoa, jonka kuluessa hävittämistoimenpiteet on toteutettava, on voitu direktiivin 23 artiklan 5 kohdan kolmannen alakohdan mukaisesti jatkaa yhdellä, kahdella tai kolmella vuodella, kun tilanteen tarkastelun perusteella on päädytty siihen, että edellä tarkoitettujen hävittämistoimenpiteiden tavoite saavutetaan todennäköisesti kyseisen lisäajan kuluessa. (7) Tämän päätöksen mukaisiin, yli kaksi vuotta kestäneisiin ohjelmiin myönnetty yhteisön taloudellinen tuki on ollut aleneva. Tämä koskee erityisesti Portugalissa Ralstonia -taudinaiheuttajaa koskevan ohjelman neljännen, viidennen ja kuudennen vuoden vuotuista keskiarvoa sekä tomaatin pronssilaikkuvirusta ja tomaatin keltakäppyrälehtivirusta koskevan ohjelman kolmannen, neljännen ja viidennen vuoden vuotuista keskiarvoa. (8) Tässä päätöksessä käsitellyt menot, jotka ovat aiheutuneet Itävallalle, Portugalille ja Suomelle, liittyvät suoraan direktiivin 23 artiklan 2 kohdan a ja b alakohdassa tarkoitettuihin seikkoihin. (9) Itävallan, Portugalin ja Suomen toimittamien teknisten tietojen perusteella komissio on voinut analysoida tilannetta tarkasti ja kokonaisvaltaisesti. Myös pysyvä kasvinsuojelukomitea on tutkinut tiedot yksityiskohtaisesti. (10) Jäljempänä 2 artiklassa tarkoitetun tuen myöntäminen ei estä muita tarpeellisia lisätoimia, jotka on toteutettu tai toteutetaan kulloinkin kyseessä olevan haitallisen organismin hävittämiseksi tai torjumiseksi. (11) Tällä päätöksellä ei rajoiteta direktiivin 24 artiklan mukaisten sellaisten komission tarkastusten lopputulosta eikä seurauksia, joilla tutkitaan, johtuuko haitallisten organismien kulkeutuminen riittämättömistä tutkimuksista tai tarkastuksista. (12) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään yhteisön taloudellisen tuen myöntäminen Itävallalle, Portugalille ja Suomelle aiheutuneisiin menoihin, kun menot liittyvät suoraan direktiivin 2000/29/EY 23 artiklan 2 kohdassa määriteltyihin tarpeellisiin toimenpiteisiin, jotka on toteutettu tämän päätöksen liitteissä luetelluissa hävittämisohjelmissa kulloinkin kyseessä olevan haitallisen organismin torjumiseksi. 2 artikla 1. Edellä 1 artiklassa tarkoitetun taloudellisen tuen kokonaismäärä on 860422 euroa. 2. Yhteisön taloudellisen tuen enimmäismäärät kutakin hävittämisohjelmaa ja kutakin hävittämisohjelman toteuttamisvuotta varten ilmoitetaan tämän päätöksen liitteessä. 3. Yhteisön taloudellisen tuen enimmäismäärät jakautuvat asianomaisten jäsenvaltioiden kesken seuraavasti: - Itävalta: 71375 euroa, - Portugali: 732624 euroa, - Suomi: 56423 euroa. 3 artikla 1. Jollei direktiivin 2000/29/EY 24 artiklan mukaisista komission tarkastuksista muuta johdu, yhteisön taloudellista tukea maksetaan ainoastaan silloin, kun komissiolle toimitetaan asiakirjat kyseessä olevien haitallisten organismien esiintymisen toteamiseksi ja hävittämiseksi toteutetuista toimenpiteistä. 2. Edellä 1 kohdassa tarkoitetut asiakirjat on sisällytettävä hakemukseen, jossa esitetään seuraavat seikat: a) esiintymistä koskevat yleiset tiedot, myös päivämäärä, jona asianomaisen haitallisen organismin esiintymistä epäiltiin tai jona se vahvistettiin, sekä tiedot todetun esiintymän oletetusta alkuperästä; b) hävittämisohjelman kuvaus, myös toteutetut tai suunnitellut toimenpiteet ja niiden oletettu kesto sekä mahdollinen valvontaohjelma; ohjelma voi kestää enintään kaksi vuotta asianmukaisesti perusteltuja tapauksia lukuun ottamatta; c) tarkastukset, testit ja muut toimet, jotka on toteutettu kyseessä olevan haitallisen organismin esiintymisen luonteen ja laajuuden määrittelemiseksi; d) luettelo tiloista, joilla on tuhottu kasveja ja kasvituotteita; siinä on mainittava: - tilan sijainti ja osoite, - hävitettyjen kasvien ja kasvituotteiden määrä; e) luettelo tuensaajista ja heidän osoitteistaan sekä tarpeellisten toimenpiteiden toteuttamiseksi maksetuista tai maksettavista määristä (alv:tä ja muita veroja lukuun ottamatta); f) jäljennös direktiivin 2000/29/EY 16 artiklan 1 tai 2 kohdan mukaisesti tehdystä havaintoilmoituksesta; g) yhteenvetotaulukko tarkastuksista ja analyyseistä; siihen on merkittävä muun muassa niiden päivämäärät, menetelmät ja yksikkökustannukset; h) virallinen ilmoitus, jolla haetaan lupaa hävittämiselle, sekä virallinen varmennus, joka sisältää muun muassa hävittämis- ja/tai desinfiointimenetelmien kuvauksen; i) selvitys tai tositteet edellä tarkoitetuista maksuista. 4 artikla Tämä päätös on osoitettu Itävallan tasavallalle, Portugalin tasavallalle ja Suomen tasavallalle. Tehty Brysselissä 21 päivänä marraskuuta 2001. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 127, 9.5.2001, s. 42. LIITE HÄVITTÄMISOHJELMAT Merkkien selitykset: a = Hävittämisohjelman toteuttamisvuosi. >TAULUKON PAIKKA> >TAULUKON PAIKKA> >TAULUKON PAIKKA>